En meget hyggelig, lys og ren lejlighed, med mange køkkenfaciliteter. Gode senge, og masser af skabsplads. Værterne sørgede for rejseseng til vores barn, samt en høj stol.
Relativt stille område, 3 min. gang til strand og mindre supermarked. Også tæt på offentlig transport.
Vi finder dog ikke lejligheden super velegnet til mindre børn. Der mangler et gelænder i børnehøjde til trappen op til 1.salen. Især da trappen er åben i siderne, fandt vi det for farligt for en 2 årig at forcere trapperne. Der er også trapper fra terrassen og ned til vejen, som der ikke kan stilles noget foran. Stranden finder vi ikke så børnevenlig heller. Sandet er meget groft og bølgerne meget store.
Der lugtede meget af maling el lignende på børneværelset, når døren havde været lukket et stykke tid. Derudover kloaklugt på badeværelset/toilettet.
Men lejligheden egner sig fint til par uden små børn, og fungerer fint med aircondition.